3 Le fa go ntse jalo, Bakeresete ba boammaaruri ba mo seemong se se farologaneng le seo. Go dirisa ga bone kgakololo ya Lefoko la Modimo go fetotse tsela e ba akanyang ka yone le e ba itshwarang ka yone. Mme go motlhofo gore batho ba bangwe ba lemoge botho jo bosha jo ba nang le jone. (Bakolosa 3:5-10) Balatedi ba ga Jesu ga ba tseye Baebele e le buka e e sa dirisiweng e e nnang fela mo shelofong. Go na le moo, moaposetoloi Paulo o ne a raya Bakeresete ba kwa Filipi a re: “Dilo tse lo di ithutileng le tse lo di amogetseng mme lwa di utlwa lwa ba lwa di bona ka ga me, tlwaelang go dira dilo tseno; mme Modimo wa kagiso o tla nna le lona.” (Bafilipi 4:9) Bakeresete ga ba amogele Lefoko la Modimo fela. Ba dira tumalanong le se ba se ithutang, ba dirisa kgakololo ya Baebele ka dinako tsotlhe—mo lelapeng, kwa tirong, mo phuthegong le mo botshelong jwa bone jotlhe fela.